Document ID: 32004R0501

Reference:
EUR-Lex - 32004R0501 - MT
Avviż Legali Importanti
|
32004R0501
Official Journal L 081 , 19/03/2004 P. 0001 - 0005
Ir-Regolament (KE) Nru 501/2004 tal-Parlament Ewropew u tal-Kunsilltal-10 ta' Marzu, 2004dwar kontijiet finanzjarji ta' kull kwart tas-sena għal gvern ġenerali(Test b'relevanza ŻEE)IL-PARLAMENT EWROPEW U L-KUNSILL TA' L-UNJONI EWROPEA,Wara li kkunsidraw it-Trattat li jistabbilixxi l-Komunità Ewropea, u b'mod partikolari Artikolu 285 tiegħu,Wara li kkunsidraw il-proposta tal-Kummissjoni,Wara li kkunsidraw l-opinjoni tal-Bank Ċentrali Ewropew [1],Waqt li jaġixxu skond il-proċedura stabbilita fArtikolu 251 tat-Trattat [2],Billi:(1) Ir-Regolament tal-Kunsill (KE) Nru 2223/96 tal-25 ta' Ġunju, 1996 dwar is-sistema Ewropea ta' kontijiet nazzjonali u reġjonali fil-Komunità [3] fih referenza għal qafas ta' standards komuni, definizzjonijiet, klassifikazzjonijiet u regoli tal-kontijiet biex jippreparaw il-kontijiet ta' l-Istati Membri għal ħtiġiet statistiċi tal-Komunità, biex jiksbu riżultati li jistgħu jiġu paragunati bejn l-Istati Membri.(2) Ir-rapport tal-Kumitat Monetarju dwar il-ħtiġijiet ta' informazzjoni, approvat mill-Kunsill ECOFIN fit-18 ta' Jannar, 1999, għamel enfasi biex l-Unjoni Ekonomika u Monetarja u s-suq waħdienijiffunzjonaw kif suppost, is-sorveljanza effettiva u l-koordinazzjoni tal-Politika Ekonomika huma ta' importanza kbira u li dan jeħtieġ sistema ta' informazzjoni komprensiva ta' statistiċi filwaqt li tipprovdi lil min jagħmel il-politika bid-data meħtieġa li fuqha jibbażaw id-deċiżjonijiet tagħhom. Dak ir-rapport ifisser ukoll li prijorità għolja għandha tingħata lill-istatistiċi pubbliċi ta' perjodu qasir għall-Istati Membri, partikolarment dawk li jipparteċipaw fl-Unjoni Ekonomika u Monetarja, u li l-għanijiet kienu l-ġbir tal-kontijiet finanzjarji ta' kull kwart tas-sena tal-gvern li jsegwu approċċ pass pass.(3) Data nazzjonali ta' kull kwart tas-sena tal-kontijiet finanzjarji (operazzjonijiet u karti ta' bilanċ) għas-settur governattiv jifformaw parti kbira mill-operazzjonijiet finanzjarji kollha u karti ta' bilanċ finanzjarji fiż-żona ta' l-euro u jipprovdu informazzjoni importanti biex jappoġġaw il-kondotta tal-politika monetarja. Għal dan l-għan u għall-iskop proprju tiegħu l-Kunsill Regolatorju tal-Bank Ċentrali Ewropew adotta r-regolamenti u linji biex jissalvagwardja t-trasmissjoni tad-data infra-annwali dwar l-istatistiċi finanzjarji u kontijiet finanzjarji nazzjonali lill-Bank Ċentrali Ewropew.(4) Is-settur ta' informazzjoni tal-kontroparti dwar l-operazzjonijiet finanzjarji governattivi u karti tal-bilanċ huma meħtieġa biex jagħtu l-fakoltà għall-analisi komprensiva tal-finanzjament governattiv u l-investiment finanzjarju mis-settur kontroparti u mill-istrument.(5) Ir-Regolament tal-Kummissjoni (KE) Nru 264/2000 tat-3 ta' Frar, 2000 dwar l-implimentazzjoni tar-Regolament tal-Kunsill (KE) Nru 2223/96 rigward l-istatistiki finanzjarji pubbliċi f'terminu qasir [4] u r-Regolament (KE) Nru 1221/2002 tal-Parlament Ewropew u tal-Kunsill, tal-10 ta' Ġunju, 2002 dwar kontijiet finanzjarji ta' kull kwart tas-sena għall-gvern ġenerali [5] biex jispeċifikaw id-datata' kull kwart tas-sena mhux finanzjarji għall-gvern ġenerali li għandhom jintbagħtu lill-Kummissjoni (Eurostat) mill-Istati Membri.(6) Artikolu 2 and 3 tar-Regolament (KE) NRU 2223/96 stabbilew il-kondizzjonijiet li taħthom il-Kummissjoni tista' tadotta l-emendi għal metodologija tas-Sistema Ewropea tal-kontijiet sabiex tikkjarifika u ttejjeb il-kontenut tagħha. Il-ġbir tal-kontijiet finanzjarji tal-gvern ta' kull kwart tas-sena għandhom jeħtieġu riżorsi addizzjonali fl-Istati Membri, u ma jistgħux għalhekk ikunu ttrattati f'Deċiżjoni tal-Kummissjoni iżda għandhom iktar jiġu adottati minn Regolament speċifiku tal-Parlament Ewropew u tal-Kunsill.(7) Il-Kumitat tal-Programm Statistiku (SPC) stabbilit bid-DEĊIŻJONI tal-Kunsill Nru 89/382/KEE, Euratom [6], u l-Kumitat Monetarju Finanzjarju u Statistiċi dwar il-bilanċ ta' pagamenti (CMFB) stabbiliti bid-DEĊIŻJONI tal-Kunsill Nru 91/115/KEE, [7] iddikjaraw ruhhom favur l-abbozz ta' dan ir-Regolament,ADOTTAW DAN IR-REGOLAMENT:Artikolu 1GħanL-iskop ta' dan ir-Regolament huwa biex jitniżżlu u jiġu mfissra l-karetteristiċi prinċipali tas-Sistema Ewropea tal-kontijiet (ESA 95) kategorji ta' operazzjonijiet finanzjarji u ta' l-attiv u l-passiv finanzjarju ghas-settur tal-gvern ġenerali u għal kull wieħed mis-sottosetturi ġewwa l-gvern ġenerali, biex jiġu mibgħuta lill-Kummissjoni (Eurostat) ta' kull kwart tas-sena billi jkun hemm approċċ pass pass.Artikolu 2Ġbir tad-data ta' kull kwart tas-sena: egħjun u metodi1. Bl-għan li jinkisbu statistiki ta' kwalità għolja, data ta' kull kwart tas-sena għal finanzjarju operazzjonijiet u għall-attiv u l-passiv finanzjarju għandu jkun bbażat sakemmn huwa possibbli fuq informazzjoni direttament disponibbli mingħand il-gvern ġenerali. Madankollu, data ta' kull kwart tas-sena dwar l-ishma li l-prezz tagħhom mhux muri (AF.512) u titoli u ishma u titoli ohra li ma jkollhomx rata ta' interess (AF.513), kif iddefiniti u kkodifikati fil-ESA 95 u miżmuma mill-unitajiet tal-gvern ġenerali, jistgħu jiġu kkalkolati billi jżiedu u jikkalkolaw bejn wieħed u ieħor mill-informazzjoni dwar id-data rispettiva ta' kull sena.2. Il-ġbir tad-data ta' kull kwart tas-sena għall-operazzjonijiet finanzjarji u għall-attiv u l-passiv finanzjarju għandhom iharsu r-regoli ESA 95 specjalment dawk li jikkonċernaw il-klassifikazzjoni settorjali ta' l-unitajiet istituzzjonali, regoli konsolidati, l-klassifikazzjoni tal-operazzjonijiet finanzjarji u l-attiv u l-passiv finanzjarju, iż-żmien tar-registrazzjoni u r-regoli ta' valutazzjoni.3. Id-data ta' kull kwart tas-sena u d-data annwali korrispondenti trasmessi lill-Kummissjoni skond ir-Regolament (KE) numru 2223/96 għandhom ikunu reċiprokament konsistenti.4. Id-data ta' kull kwart tas-sena dwar il-attiv u l-passiv finanzjarju huma l-ammonti li għadhom mhux imħallsa tal-attiv u l-passiv finanzjarju fit-tmiem ta' kull kwart tas-sena.Artikolu 3Transmissjoni tad-data ta' kull kwart tas-sena dwar finanzjarju operazzjonijiet, attiv u l-passiv finanzjarju1. L-Istati Membri għandhom jittrasmettu lill-Kummissjoni (Eurostat) id-data ta' kull kwart tas-sena dwar l-operazzjonijiet finanzjarji (F) u l-attiv u l-passiv finanzjarju (AF.) għal listi li ġejjin tar-rati kif imfissra u kkodifikati fl-ESA 95:(a) drittijiet monetarji tad-deheb u drittijiet speċjali ta' l-irtirar (SDRs) (F.1 and AF.1);(b) il-munita u d-depożiti (F.2 and AF.2);(ċ) garanziji ta' perjodu qasir ħlief ishma, bl-esklussjoni tal-finanzjarju derivattivi (F.331 and AF.331);(d) garanziji ta' perjodu twil hlief ishma, bl-esklussjoni tad-derivati finanzjarji (F.332 and AF.332);(e) derivati finanzjarji (F.34 and AF.34);(f) self għal perjodu qasir (F.41 and AF.41);(g) self ghal perjodu twil (F.42 and AF.42);(h) ishma u ekwità oħra li ma għandhomx interess fiss (F.5 and AF.5);(i) ekwitajiet netti tad-dar f'riservi ta' assigurazzjoni fuq il-ħajja u riservi ta' fondi ta' pensjoni (F.61 and AF.61);(j) pagamenti minn qabel ta' premiums ta' assigurazzjoni u riservi dwar pretensjonijiet li m'humiex imħallsha (F.62 and AF.62);(k) kontijiet oħra riċevuti u mħallsa (F.7 and AF.7).2. L-Istati Membri għandhom jittrasmettu wkoll lill-Kummissjoni (Eurostat) id-data ta' kull kwart tas-sena ghas-sottosettur tal-gvern ċentrali (S.1311) li hemm riferenza għalih fl-Artikolu 4 kif ġej:(a) l-ishma kkwotati (F.511 and AF.511), dwar operazzjonijiet ta' l-attiv finanzjarju u l-assi finanzjarji:(b) il-munita (F.21 and AF.21), dwar l-operazzjonijiet tal-passiv u l-passivi.Artikolu 4Protezzjoni tas-settur u tas-sottosetturi tal-gvern ġeneraliL-Istati Membri għandhom jissottomettu data ta' kull kwart tas-sena għas-settur u s-sottosetturi tal-gvern ġenerali kif imfissra u kkodifikati fl-ESA 95, bħala l-gvern ġenerali (S13), li tiġbor fiha:- il-gvern ċentrali (S.1311),- il-gvern ta' l-Istat (S.1312),- il-gvern lokali (S.1313),- fondi tas-sigurtà soċjali (S.1314).Artikolu 5Natura tad-data ta' kull kwart tas-sena koperta bit-trasmissjoni1. Id-data ta' kull kwart tas-sena kif imsejħa fl-Artikolu 3 għandha tiġi trasmessa fuq bażi konsolidata lis-sottosetturi tal-gvern ġenerali msejħa fl-Artikolu 4.2. Id-data ta' kull kwart tas-sena kif imsejħa fl-Artikolu 3 għandha tiġi trasmessa kemm fuq bażi konsolidata u ba\i mhux konsolidata lis-settur tal-gvern ġenerali (S.13) kif msemmi fl-Artikolu 4.3. Id-data ta' kull kwart tas-sena bit-taqsim mis-settur kontroparti għandha tiġi prevista għas-sottosetturi tal-gvern ċentrali (S.1311) u għal fondi tas-sigurtà soċjali (S.1314) kif msemmija fl-Artikolu 4 u deskritta fl-Anness ma' dan ir-Regolament.Artikolu 6Skeda għat-trasmissjoni tal-fatti magħrufa kull kwart ta' sena1. Id-data ta' kull kwart tas-sena msemmija fl-Artikolu 3, 4 and 5 għandha tiġi trasmessa lill-Kummissjoni (Eurostat) mhux iktar tard minn tliet xhur wara t-tmiem ta' kull kwart tas-sena li għalih id-data tirrifieri.2. Kull reviżjoni tad-data ta' kull kwart ta' sena għal kwarti tas-sena preċedenti għandha tiġi mibgħuta fl-istess żmien.3. L-ewwel trasmissjoni tad-data ta' kull kwart tas-sena msemmija fl-Artikolu 3, bl-eċċezzjoni ta' kontijiet riċevuti/mħallsha (F.7 and AF.7), 4 and 5 għandhom jiġu magħmula skond il-kalendarju li ġej:(a) għas-sottosettur tal-gvern ċentrali (S.1311) u għas-sottosettur tal-fondi tas-sigurtà soċjali (S.1314), mhux iktar tard mit-30 ta' Ġunju, 2004; il-Kummissjoni tista' tikkonċedi deroga, li ma teċċediex it-tmintax-il xahar għad-data tal-bidu tat-trasmissjoni b'taqsim mis-settur tal-kontropartijiet u ta' ftit data dwar l-operazzjonijiet finanzjarji u l-attiv u l-passiv finanzjarju, billi s-sistemi nazzjonali ta' l-istatistiki jeħtieġu adattamenti kbar;(b) għas-sottosetturi tal-gvern ta' l-Istat (S.1312) u tal-gvern lokali (S.1313):(i) mhux iktar tard mit-30 ta' Ġunju, 2004 għall-operazzjonijiet fil-passiv u l-passivi kif murija fl-Artikolu 3(1); il-Kummissjoni tista' tikkunċiedi deroga, li ma teċċediex it-tmintax-il xahar, għad-data tal-bidu tat-trasmissjoni ta' dik id-data billi s-sistemi nazzjonali ta' l-istatistiki jeħtieġu adattamenti kbar;(ii) mhux iktar tard mit-30 ta' Ġunju, 2005 għall-operazzjonijiet fil-finanzjarju attivi u assi kif imniżżla taħt l-Artikolu 3(1); il-Kummissjoni tista' tikkunċiedi deroga, li ma teċċediex is-sitt xhur, għad-data tal-bidu tat-trasmissjoni ta' dik id-data billi s-sistemi nazzjonali ta' l-istatistiki jinħtieġu adattamenti kbar;(ċ) għas-settur tal-gvern ġenerali (S.13), mhux iktar tard mit-30 ta' Ġunju, 2005; il-Kummissjoni tista' tikkonċedi deroga, li ma teċċediex sitt xhur għad-data tal-bidu tat-trasmissjoni ta' dawk id-data, billi s-sistemi nazzjonali ta' l-istatistiki jinħtieġu adattamenti kbar.4. L-ewwel trasmissjoni lill-Kummissjoni (Eurostat) tad-data ta' kull kwart tas-sena għal kontijiet oħra riċevuti/pagabbli (F.7 u AF.7) u għas-settur tal-gvern ġenerali (S.13) u s-sottosetturi tiegħu msemmija fl-Artikolu 4 ma tkunx iktar tard mit-30 ta' Ġunju, 2005. Il-Kummissjoni tista' tikkonċedi deroga, li ma teċċediex is-sitt xhur mid-data tal-bidu għad-data tal-bidu tat-transmissjoni ta' dawk id-data billi s-sistemi nazzjonali ta' l-istatistiki jinħtieġu adattamenti kbar.Artikolu 7Dispożizzjonijiet dwar id-data ta' qabel1. Id-data ta' kull kwart tas-sena kif msemmija fl-Artikolu 6 jkopru d-data ta' qabel ta' l-operazzjonijiet finanzjarji mill-bidu ta' kull kwart tas-sena 1999 u tal-karti tal-bilanċ finanzjarji mir-raba' kwart tas-sena 1998 skond il-kalendarju speċifikat fl-Artikolu 6(3) and (4) għall-ewwel transmissjoni tad-data.2. Meta neċessarju, id-data ta' qabel tista' tiġi bażata fuq l-"aħjar estimi", li jirrispettaw partikolarment id-dispożizzjonijiet ta' l-Artikolu 2(2) and (3).Artikolu 8Implimentazzjoni1. L-Istati Membri għandhom jipprovdu lill-Kummissjoni (Eurostat) b'deskrizzjoni ta' l-għejun u metodi li jkunu wżaw biex jiġbru d-data ta' kull kwart tas-sena msemmija fl-Artikolu 3 (deskrizzjoni tal-bidu) u meta jibdew jittrasmettu d-data ta' kull kwart tas-sena skond il-kalendarju msejjaħ fl-Artikolu 6(3) and (4).2. L-Istati Membri għandhom jinfurmaw lill-Kummissjoni (Eurostat) dwar xi bdil f'din id-deskrizzjoni tal-bidu meta huma jikkomunikaw id-data riveduta.3. Il-Kummissjoni (Eurostat) għandha żżomm infurmati l-Kumitat tal-Programm ta' l-Istatistiċi (SPC) u l-Kumitat Monetarju, finanzjarju u bilanċ tal-pagamenti Balance of Payments Statistiċi (CMFB) bl-egħjun u l-metodi wzati,minn kull Stat Membru.Artikolu 9RapportFuq il-bażi tat-trasmisjoni tad-data msejħa fl-Artikolu 3, 4, and 5, u wara li tikkonsulta lil SPC u l-CMFB, il-Kummissjoni għandha mhux iktar tard mill-31 ta' Diċembru,, 2005, tibgħat lil Parlament Ewropew u lil Kunsill rapport li jkun fih stima affidabbli tad-data ta' kull kwart tas-sena magħmula mill-Istati Membri.Artikolu 10Dħul fis-seħħDan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu fil-Ġurnal Uffiċjali ta' l-Unjoni Ewropea.Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Strasburgu, 10 ta' Marzu, 2004.Għall-Parlament EwropewIl-PresidentP. CoxF'isem il-KunsillIl-PresidentD. Roche[1] ĠU C 165, tas-16.7.2003, p. 6.[2] Opinjoni tal-Parlament Ewropew tal-21ta' Ottubru, 2003 (għadha m'hijiex pubblikata fil-Ġurnal Ufficjali), Pożizzjoni Komuni tal-Kunsill tat-22 Diċembru, 2003 (għadha m'hijiex pubblikata fil-Ġurnal Ufficjali) u Pożizzjoni tal-Parlament Ewropew tal-10 ta' Frar, 2004 (għadha m'hijiex pubblikata fil-Ġurnal Uffiċjali).[3] ĠU L 310, tat-30.11.1996, p. 1. Regolament kif l-ahhar emendat bir-Regolament (KE) Nru 1267/2003 tal-Parlament Ewropew u tal-Kunsill (ĠU L 180, tat-18.7.2003, p. 1).[4] ĠU L 29, 04.02.00, p. 4.[5] ĠU L 179, 09.07.02, p. 1.[6] ĠU L 181, tat-28.6.1989, p. 47.[7] ĠU L 59, tas-6.3.1991, p. 19. Deċiżjoni kif emendata bid-Deċiżjoni 96/174/KE (ĠU L 51, ta' l-1.3.1996, p. 48).--------------------------------------------------L-ANNESSTQASSIM SKOND IS-SETTUR TA' KONTROPARTI [1]Il-fondi tal-gvern ċentrali (S.1311) u tas-sigurtà soċjali (S.1314) operazzjonijiet finanzjarju u karti tal-bilanċ finanzjarji [2]+++++ TIFF +++++[1] Kaxxi ġewwa kwadru jindikaw il-ħtiġiet tar-raportaġġ.[2] Il-kodiċijiet meħuda minn ESA 95, jindikaw: S: setturi/sottosetturi; F: operazzjonijiet finanzjarji; u AF: oġġetti finanzjari tal-karta tal-bilanċ; u AF.--------------------------------------------------

Summary:
L-istatistiċi finanzjarji trimestrali għal gvern ġenerali
L-istatistiċi finanzjarji trimestrali għal gvern ġenerali
SOMMARJU TAD-DOKUMENT:
Ir-Regolament (KE) Nru 501/2004 dwar kontijiet finanzjarji trimestrali ta’ gvern ġenerali
X’INHU L-GĦAN TAR-REGOLAMENT?
              
Dan jelenka u jiddefinixxi l-kategoriji ewlenin tat-tranżazzjonijiet finanzjarji tas-settur pubbliku* u l-assi finanzjarji* u l-obbligazzjonijiet* li l-pajjiżi tal-Unjoni Ewropea (UE) iridu jikkomunikaw id-dettalji tagħhom lill-Kummissjoni Ewropea (l-Eurostat) kull 3 xhur.
PUNTI EWLENIN
Skont l-Eurostat, il-gvern ġenerali jikkonsisti f’4 sottosetturi:
il-gvern ċentrali;
il-gvern tal-istat;
il-gvern lokali; u
il-fondi tas-sigurtà soċjali.
L-informazzjoni dwar tranżazzjonijiet finanzjarji u assi u obbligazzjonijiet finanzjarji li l-uffiċċji tal-istatistika tal-pajjiżi tal-UE jridu jipprovdu lill-Eurostat, kull trimestru huma stabbiliti f’ESA 95. Dan ikopri:
drittijiet monetarji u speċjali ta’ prevelament*
muniti u depożiti
titoli b’terminu qasir* u twil*, minbarra ishma u derivattivi finanzjarji*
derivattivi finanzjarji (kuntratt bejn parti waħda jew aktar abbażi ta’ assi finanzjarji
selfiet b’terminu qasir*
ishma u ekwità oħra*
ekwità netta ta’ unitajiet domestiċi fl-assigurazzjoni tal-ħajja jew fil-fondi tal-pensjoni
prepagamenti tal-primjums tal-assigurazzjoni u riżervi għal pretensjonijiet pendenti
kontijiet oħra riċevibbli jew pagabbli.
Id-data li l-pajjiżi tal-UE jridu jipprovdu lill-Eurostat tkopri l-gvern ċentrali, tal-istat u lokali u l-fondi tas-sigurtà soċjali kif ukoll il-gvern ġenerali (konsolidat u mhux konsolidat).
Hemm skadenzi għat-trażmissjoni tad-data. Pereżempju, b’mod ġenerali, din jenħtieġ li titressaq lill-Eurostat sa mhux aktar tard minn 3 xhur wara t-trimestru li tkopri.
Il-gvernijiet tal-UE jridu jispjegaw lill-Eurostat is-sorsi u l-metodi li jużaw biex jiġbru d-data li jipprovdu.
L-Eurostat irid jinforma lill-Kumitat tas-Sistema Ewropea tal-Istatistika u lill-Kumitat dwar l-Istatistika Monetarja, Finanzjarja u tal-Bilanċ dwar is-sorsi u l-metodi li juża kull gvern tal-UE.
Sa mhux aktar tard mill-31 ta’ Diċembru 2005, il-Kummissjoni kellha tippreżenta rapport lill-Parlament Ewropew u lill-Kunsill li jivvaluta l-affidabilità tad-data trimestrali nazzjonali.
META JAPPLIKA R-REGOLAMENT?
              
Dan ilu japplika mit-8 ta’ April 2004 u applika sal-31 ta’ Awwissu 2014.
SFOND
              
Is-sistema Ewropea tal-kontijiet nazzjonali u reġjonali, magħrufa bħala ESA 95 (issa ssostituta minn ESA 2010), tiġbor informazzjoni kumparabbli, aġġornata u affidabbli dwar l-istruttura u l-iżviluppi ta’ ekonomiji nazzjonali u reġjonali fl-UE.
* TERMINI EWLENIN
              
Tranżazzjoni finanzjarja: qbil, komunikazjoni jew moviment bejn akkwirent u bejjiegħ għall-iskambju ta’ assi għal pagament.
Assi finanzjarju: xi ħaġa li tkun proprjetà ta’ xi ħadd, bħal flus, oġġetti, art, bini jew tagħmir, li tista’ tipprovdi benefiċċji futuri.
Obbligazzjonijiet: obbligazzjonijiet li jirrikjedu jew flus li jridu jitħallsu jew servizzi li jridu jitwettqu.
Drittjiet speċjali ta’ prelevament: forma ta’ flus internazzjonali, maħluqa mill-Fond Monetarju Internazzjonali, abbażi ta’ medja ponderata ta’ diversi muniti konvertibbli.
Titoli b’terminu qasir: assi li mistennija jiskjadu jew jiġu likwidanti fi żmien sena b’xi eċċezzjonijiet. Eżempji huma l-kambjali tat-teżor.
Titolu b’terminu twil: strument finanzjarju, bħal bond.
Derivattiv finanzjarju: kuntratt li l-valur tiegħu ġej minn prestazzjoni ta’ entità sottostanti, bħal assi, indiċi jew rata tal-imgħax.
Self b’terminu qasir: self skedat li jerġa’ jitħallas f’inqas minn sena.
Ishma u ekwità oħra: ekwità ta’ kumpanija hija magħmula minn stokkijiet (ishma) jew forom oħra ta’ titoli li jirrappreżentaw interess proprjetarju.
DOKUMENT EWLIENI
            
Ir-Regolament (KE) Nru 501/2004 tal-Parlament Ewropew u tal-Kunsill tal-10 ta’ Marzu 2004 dwar kontijiet finanzjarji ta' kull kwart tas-sena għal gvern ġenerali (ĠU L 81, 19.3.2004, pp. 1-5)
L-emendi suċċessivi għar-Regolament (KE) Nru 501/2004 ġew inkorporati fit-test oriġinali. Din il-verżjoni konsolidata hija biss ta’ valur dokumentarju.
l-aħħar aġġornament 27.02.2017